Prato

Prato a l'é na sità dla Toscan-a ëd 185.660 abitant, capleugh ëd l'omònima provinsa.

 Stòria 
A l'época roman-a a-i era ant la campagna un sènter econòmich dit Pagus Cornius, dont a l'é nà ant l'Età ëd mes n'aglomerassion ciamà Borgh al Còrnio.

A l'época longobarda, Prato a l'é trovasse sota la tua dël cont Ildebrand.
Ël fieul ëd chiel-sì, Albert, a l'ha fondà la potenta famija dj'Albert, dont ij mèmber a dventran ij gran sgnor dla Toscan-a feodal.

La comun-a as dësvlupa tanme j'àutre sità toscan-e: dël 1187 Prato a l'é arconossù comun-a lìbera da l'imperator.
Des agn pi tard a rampiassa ël cónsol con ël podestà che, a soa vira, a lassa 'l pòst al capitani dël pòpol.
A parte dal 1248 Prato a dventa na base amperial an sla stra ëd Pulia.
Ëd cost cò la potensa amperial a testimònia ancor ancheuj ël Castel imperial, castel fortificà con ij merlo ghiblin costruì da l'imperator Federich II ëd Hohenstaufen an sle fondamente dl'antich castel comital dj'Albert.
A col época a restava fòra dai murajon dla sità alvà ant ël sécol ch'a fà XII, ma a l'interior dla cinta dël sécol ch'a fà XIV, ancor bin conservà.

A la fin dla dominassion dij Hohenstaufen a s-ciòpo dle ruse antestin-e, amplificà da la pression ch'a ven da fòra da le sità guelfe e ghiblin-e.
Dël 1313 ël goern comunal a ciama la protession ëd la ca real d'Angiò ëd Nàpoli la qual, dël 1351, a ven la sgnorìa ëd Prato a Firense.

Ant ël sécol ch'a fà XVI, antramentre che j'art a foson-o grassie al mecenatism dij Médici, la conomìa a subiss dle pèrdite dont as libererà mach ant ël sécol ch'a fa XIX.

Dal 1992 a l'é capleu ëd provinsa.

 Leu d'anteresse 
 Ël dòm ëd Sant Ësteo
 La cesa ëd San Dumini
 La cesa ëd San Fransesch
 La cesa ëd Santa Marìa dle Përzon
 Ël castel amperial
 Ël Musé Luigi Pecci
 Ël Musé ëd pitura mural

 Aministrassion 
Ël sindich a l'é Roberto Cenni (dal 22/06/2009).

 Sità binele 
Prato a l'é binelà con:
 20px Changzhou, Cin-a
 20px Nam Dinh, Vietnam
 20px Sarajevo, Bòsnia e Erzegòvina
 20px Wangen im Allgäu, Almagna

 Anliure esterne 
 Sit istitussional